Arcanosa

**ÖSSZEFOGLALÓ**
Az *Anima Arcanus* egy földönkívüli létforma, ami körülbelül
600-700 évvel ezelőtt tehette első lépéseit a Föld nevű bolygón, azóta
pedig az emberek közé beépülve igyekszik fenntartani magát. Latin
eredetű nevüket már a az itteni lakosoktól kapták - a faj eredeti
gyökereit mára sajnos ködös homály fedi.
Az arcanosákat 4 fajtára lehet bontani fizikai adottságaik és
életvitelük alapján: Ignis, Aeris, Aqua és Terram. Ugyanazon felmenőktől
 származnak, az alap testfelépítésük pedig közös - egyedül az arányok és
 a külső borítás az, amiben nem osztozkodnak. Előző bolygójukon
valószínű az eltérő földrajzi helyzeteknek megfelelően fejlődtek
különbözővé. Akár csak testi különbségek, úgy a kialakuló kultúrák is
hamarosan önállóvá váltak egymástól.
A faj egyik lételeme az, hogy eredeti külsejüket képesek egy másik faj álcájára variálni; történetesen manapság a *Homo Sapiens Sapiens*
 alakját képesek magukra ölteni. Ez biztosítja az Földhöz való
alkalmazkodást, valamint hogy boldoguljanak manapság a mit sem sejtő
emberi társadalomban. Akár békességben, akár háborúban.

**SZÁRMAZÁS**
Jelenleg már keveset tudunk arról, hogy ezek a lények honnan is
érkeztek, és miért telepedtek meg a Kék bolygón. Ők maguk is csak abban
biztosak, hogy a jelenben mit kell tenniük. Valaha fényévekkel
intelligensebb faj lehettek, mint az ember, azonban eredeti tudásuk jó
részét tragikus mód elveszítették költözéskor... most pedig egyetlen
választásuk az, hogy a semmiből próbálják ismét felépíteni felmenőik
dicsőségét. Mivel az anyabolygóra visszajutási lehetőségük már nincs
(legalábbis nem ismert), így minden erejükkel azon vannak, hogy a
jelenlegi lakhelyüket biztonságossá tegyék saját fajuk számára. Vannak,
akik békésen, és vannak akik drasztikusabb módszerekkel igyekeznek ezt
elérni.
Történelmük többi része pedig még feltárásra vár - habár kutatóik
elvileg dolgoznak már rajta, de érthető okokból nehezen jutnak előre.

**EMBEREK ÉS FÖLDÖNKÍVÜLIEK**
Valójából ahány Arcanosa él a Földön, annyiféle érzelmet táplálnak az emberi faj felé.
Ember-Idegen kapcsolatot tekintve fajt átlagban két csoportra lehet
osztani: Jó részük az emberiség megdöntését, akár végleges kiirtását
támogatja, mások viszont a Béke mellett szólnak, miszerint egymással
szimbiózisban kell léteznie a két fajnak.
Akik nem szeretnének osztozkodni a Földön, azoknak fő mozgatóereje
valójából régi sérelmekből, valamint az emberek elvakult önpusztításából
 indul - hiszen az emberiség kapzsiságával, önzőségével fokozatosan
rohamos tempóban teszi tönkre saját élőhelyét, ezzel pedig az arcanosák
létét is erősen veszélyezteti.
Azonban létezik egy harmadik típusú hozzáállás is: Azok a *,,civil"*
 arcanosák, akik egyszerűen semlegesek akarnak maradni a helyzetben és
csak élik jelenlegi életüket amíg, és ahogy ezt tehetik. Gondolva,
hogyha kimaradnak a konfliktusból, akkor biztonságban tudhatják magukat.

**ANATÓMIA**
• Akármiért is költözhettek a Földre, valószínű azért ezt a bolygót
választották, mert biológiai felépítésük körülbelül megegyezett az itt
élő létformákkal. Szerveik hasonlóan működnek, mint az embereké, azonban
 másképp néznek ki és más módon végzik el ugyanazt a feladatot. (emiatt
csakis arcanosa orvos képes őket kezelni)
• Végtagjaik alapvetően négy lábon járásra lettek tervezve, de képesek
két lábra is felegyenesedni, és úgy közlekedni. Beltérben persze csak
akkor, amennyiben álló méretük még nem súrolja a belmagasságot.
• Testalkatuk néhol torzan az emberére emlékeztető (mellkasra, vállra
tekintve elsősorban), mégis egészen hatást kelt a négylábú életmódból
kifolyólag. Nyakuk általánosságban hosszú, ennek köszönhetően erős is.

**BIOLÓGIA (ALAPOK)**
• Bizonyos érzékszerveik jobban funkcionálnak, mint az embereké - főként
 igaz ez egy-egy dinasztia érzékszervet illető erősségére
• Az arcanosák emberi alakban nem ismerik fel egymást szagról,
megérzésről, ennek pótlására találták ki régebben a mára már funkcióját
vesztett dinasztiajelzéseket.
• Ha ember által ismert élőlényekhez kéne sorolnunk őket, leginkább a
hüllőkre emlékeztetnének. Külső borításuk azonban dinasztiánként eltér.
• Náluk is előfordulhatnak fajra jellemző betegségek, ahogy bizonyos nyavajákat az emberektől is képesek elkapni.

**UTÓDOK ÉS FÉLVÉREK**

**AZ UTÓDOK SZÁMA ÉS FEJLŐDÉSE** Dinasztiánként eltérő, mégsem
különbözik teljesen. Mindannyian kemény héjú tojásokat raknak, melyeknek
 külleme fajtánként más-más jellegű. A bébik fejlődési ideje 8 és 11
hónap között húzódik, melyből átlagban 5-6 hónapot töltenek tojásként a
külvilágban. A szexuális együttlétnek örömszerzési szempontból nem
tulajdonítanak akkora szerepet, mint az emberek - leszámítva az
Igniseket, akiknek az emberi alakban lelhető élvezet sokszor elcsavarja a
 fejük. Manapság az arcanosák már inkább emberként élik szexuális
életüket (az előbb említett okokból és az egyszerűség kedvéért), csak a
hagyományőrző aeris családokban ragaszkodnak a klasszikus együttlét
követéséhez.